L-Għanja tal-Mewġ Nofrogħ u nogħila mal-blat nitbewwes f'waqtiet ta' hena taħt dawl ix-xemx, u qalb il-ħofor ġol-art inkewwes bil-fidda tilgħab, ġmiel bħalu m'hemmx. Jien ngħid għalija l-oħila għaxqa tiegħi meta jitbandlu ħelwin u sbieħ dgħajjes bil-qtajja' imħaddna miegħi bil-qlugħ miftuħa mexjin mar-riħ. Daqqiet xi għanja nismagħha ġejja maż-żiffa bierda, ma nafx imnejn, għanja ta' mħabba li tibq' għaddejja, għanja mbikkija li ddub fix-xejn. Min jaf f'dik l-għanja ta' qalb maqsuma, li smajt titniegħed ma' għjieb in-nhar, kemm biki tiġbor ta' ħajja nxuma, xewqat li ġġarrfu, ħolm Tissa tar. Hekk din il-ħajja : ftit dawl ta' mħabba, seħer li jhenni, lilewwa tgħaxxik; dionk taqa' d-dalma tal-hemm li jxabba': hemm, għawġ u niket merfugħa għalik. Ħajti bħal ħajtek tidħak sabiħa taħt qamar mimli f'sema tan-nir; mhux hekk għal dejjem f'nagħsa xaħxieħa hla qilla ħajti ngħaddi ħarir. Nisma' r-riħ jobrom, jaħtafni miegħu, b'saħħa jimlieni, nogħla tgħidx kemm, bħal tfajjel ċkejken merfugħ fi driegħu, jimxi u jsuqni 'l hinn 'l hawn u 'l hemm. Tgħidlix, ja bniedem, qalbi ħażina meta tarani nilgħab biġ-ġfien; Tgħidlix imgħaddab : €Mur u ħallina f' Tixtieqni nieqaf 7 Kif nista' jien 7 Ir-riħ isuqni b'qawwa moħbija : hu li jdeffisni f'taqbidiet qliel ; tgħib minn ġo ruħi tas-sliema id-dija, tmut minn fuq wiċċi d-dafika ta' ġmiel. Jien ma rridx ħsara; inħobb nitbewwes mal-blat u nofrogħ taħt dawl ix-xemx, u qalb il-ħofor ġol-art inkewwes bil-fidda tilgħab, gmiel bħalu m'hemmx. Ġuże CHETCUTI